Styremøte 10.03.14

Saksliste:

Sak 2/2013: Referatsak: Drift. Revisor. Avtale inngått med revisor Ove G. Bøhn hos BDO avd. Drammen.

Sak 4/2013: Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 7/2013: Referatsak: Kvinnenettverk

Sak. 8/2013: Referatsak: Markedsavdeling

Sak 10/2013: Referatsak: Forskningfinansiering

Sak 17/2013: Referatsak: HM Kong Harald

Sak 21/2013: Referatsak: Administrativ støtte

Sak 23/2013: Telefon til foreningen

Sak 2/2014. Årsmøtet 2014

Sak 5/2014. Internkontroll

Referat styremøte 10.03.14

Tilstede: Stine Buan, Hans Jokstad, Nils Nerdalen, Ranveig Røtterud

Referatsakene 4, 7, 8, 10, 17, 21/2013 samt 5/2014 ble ikke behandlet.

**Sak 2/2013: Referatsak: Drift. Revisor**

Avtale om revisjon er inngått med revisor Ove G. Bøhn hos BDO avd. Drammen. Saken avsluttes.

**Sak 23/2013: Telefon til foreningen**

Ranveig har på vegne av foreningen, etter konsultasjoner med andre i styret, inngått avtale om mobilabonnement hos Ventelo. På første faktura var det noen momenter knyttet til portering av femsifret nummer som var uklare. Disse har delvis blitt avklart gjennom telefonkontakt med Ventelo.

Vedtak: Styret godkjenner avtalen. Stine hjelper Ranveig med endelige avklaringer i forhold til priser fra Ventelo.

**Sak 2/2014. Årsmøtet 2014**

Stines forlag til saksframstilling om tilslutning til FFO ble fremlagt.

Stines forlag til saksframstilling om tilslutning til KF ble fremlagt.

Nils’ forslag til saksframstilling om foreningens framtidige organisering og utvikling ble fremlagt.

Vedtak: Sakene om FFO og KF ble godkjent uten endringer. Nils får oppgaven med å innarbeide noen flere av de momentene som kom fram i diskusjonen om organiseringen og utviklingen av foreningen i sitt saksframlegg, og setter opp et forslag til vedtak. Denne saken deles i to; a) Organisasjonens struktur, med fokus på underavdelinger/lokalledd og hvordan de skal organiseres. Styret og Olav er enige om at organisasjonen må utvikles så smidig som mulig og med minst mulig byråkrati, samtidig som penger og personopplysninger ivaretas på en trygg måte. b) Støttefunksjoner som landsmøtekomite og FFO-kontakt. Styret foreslår at årsmøtet velger eller oppnevner folk til de to nevnte funksjonene, og at styret deretter gis fullmakt til å oppnevne flere grupper, komiteer og funksjoner etter behov og etter som interesserte og kyndige personer blir tilgjengelige for innsats i foreningen.

Maura 12.03.2014,

Ranveig Røtterud

referent.